# Csonka Ferenc

### A Wikipédiából, a szabad lexikonból.

Csonka Ferenc (Enying, 1822. szeptember 1. – Szentgál, 1891. november 13.) református lelkész, esperes

## [szerkesztés] Élete

Atyja mészáros mester volt; 1832. április havában a pápai főiskolában kezdette középiskolai tanulmányait, hol tanulói pályája alatt a gymnasiumi tanulók énektanításával, 1845–1846-ban pedig a III. gymnasiumi osztály tanításával bízták meg. 1846. október 1. a győri egyház hivta meg akadémikus rektorságra, hol négy évig szolgált. Miután lelkészi vizsgáját letette, 1850. december 3. a szentgáli egyházban alkalmazták segédlelkészül; 1852. március 12. a balatonkövesdi egyház hivta lelkésznek; innét 1855. március 12. Alsóőrsre, 1866. március 12. Szentgálra ment lelkésznek, hol olvasóegyletet és az uzsora veszedelmei ellen 1870-ben kölcsön segélyző-egyletet alapított. A veszprémi református egyházmegye 1861-ben számvevőjévé, 1868-ban tanácsbirájává, főjegyzőjévé s 1874-ben esperessé választotta. 1878-tól elnöke volt az egyházkerületi tanügyi bizottságnak, 1881-től az egyetemes tanügyi és énekügyi bizottságnak. Tagja volt a főiskolai igazgatótanácsnak is.

## [szerkesztés] Munkái

Egyházi beszéd, melyet elmondott Veszprémben 1878. jún. 16. tartott kerületi gyűlés alkalmával. Pápa, 1878.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/o/Csonka_Ferenc_acac.html"

Kategória: Magyar református egyházi személyek

##### Views

- Szócikk
- Vitalap
- Aktuális változat

##### Keresés